சட்டமன்றப் பேரவை பொதுத் தேர்தல் மே 16 அன்று நடைபெற உள்ளதை முன்னிட்டு, அ.தி.மு.க. பொதுச் செயலாளரும், முதல்வருமான ஜெயலலிதா நேற்று ( சனிக் கிழமை), `திருச்சி மாவட்டம், பொன்மலை ரயில்வே ஜி கார்னர்’ என்ற இடத்தில் நடைபெற உள்ள தேர்தல் பிரச்சாரப் பொதுக்கூட்டத்தில் பங்கேற்று, கழக வேட்பாளர்களையும், கூட்டணிக் கட்சியின் வேட்பாளர்களையும் ஆதரித்து தேர்தல் பிரச்சாரம் செய்வதற்காக, சென்னையில் இருந்து வான் வழியாகப் புறப்பட்டு திருச்சி சென்றடைந்தார். அங்கு திருச்சி மாநகர், திருச்சி புறநகர், கரூர், புதுக்கோட்டை, தஞ்சாவூர் வடக்கு, தஞ்சாவூர் தெற்கு, நாகப்பட்டினம், திருவாரூர், வேலூர் கிழக்கு, வேலூர் மேற்கு, திருவண்ணாமலை வடக்கு, திருவண்ணாமலை தெற்கு, விழுப்புரம் வடக்கு, விழுப்புரம் தெற்கு ஆகிய மாவட்டக் கழகங்களின் சார்பில் எழுச்சிமிகு வரவேற்பு அளிக்கப்பட்டது.